# Jane Birkin

| Jane Birkin |
| --- |
|  |
| Født | Jane Mallory Birkin 14. des. 1946 London (Storbritannia) |
| Død | 16. juli 2023   (76 år) 6. arrondissement (Paris) Paris |
| Beskjeftigelse | Sanger, filmskuespiller, teaterskuespiller, plateartist, manusforfatter, filmregissør, fotomodell, skuespiller, regissør, modell, musiker  |
| Utdannet ved | École Jeannine Manuel Miss Ironside's School |
| Ektefelle | John Barry (1965–1968) |
| Partner(e) | Serge Gainsbourg (1968–1980) Jacques Doillon (1980–1991) Olivier Rolin (1995–2008) |
| Far | David Leslie Birkin |
| Mor | Judy Campbell |
| Søsken | Andrew Birkin (eldre bror) Linda Mary Deborah Birkin (yngre søster) |
| Barn | Kate Barry (far: John Barry) Charlotte Gainsbourg (far: Serge Gainsbourg) Lou Doillon (far: Jacques Doillon) |
| Nasjonalitet | Storbritannia Frankrike (årsak: naturalisering) |
| Gravlagt | Cimetière du Montparnasse |
| Utmerkelser | vis
7 oppføringer
Offiser av Den britiske imperieordenen Offiser av Den nasjonale fortjenstorden (2015) Victoires de la Musique – Female artist of the year (1992; neste: Véronique Sanson, tema for: Victoires de la musique 1992, forrige: Patricia Kaas) Den oppadstigende sols orden med gylne stråler med rosett (2018) Kommandør av Ordre des Arts et des Lettres (2022) Victoire d'honneur (2021; tema for: Victoires de la musique 2021) Honorary Lumière Award (2019; sammen med: Anouk Aimée, Claude Lelouch)

 |
| Aktive år | 1966–2023 |
| Nettsted |  |
| IMDb | IMDb
 |
| Signatur |
|  |
|

---

Jane Birkin på Commons |

Jane Birkin (2009)
**Jane Mallory Birkin** (1946–2023) var en britisk skuespiller, sanger og filmregissør. Hun er blant annet kjent for sangen «Je t'aime… moi non plus» som hun spilte inn sammen med Serge Gainsbourg.

## Liv og virke

### Bakgrunn

Birkins foreldre var David Birkin, offiser i Royal Navy og spionhelt fra andre verdenskrig, og Judy Campbell, skuespiller i Noel Coward-musikaler.

### Karriere

Jane Birkin med datteren Charlotte Gainsbourg som hun fikk med Serge Gainsbourg
Birkin vakte oppsikt som en av modellene i den kontroversielle filmen *Blowup* fra 1966. I 1968 reiste hun til Frankrike for å prøvespille til hovedrollen i filmen *Slogan*. Selv om hun ikke kunne snakke fransk, fikk hun rollen. Under innspillingen møtte hun sin fremtidige mann, den franske sangeren og musikeren Serge Gainsbourg.

I 1969 utgav hun og Serge Gainsbourg sangen «Je t'aime… moi non plus» («Jeg elsker deg… ikke jeg heller». Gainsbourg hadde skrevet sangen, de fremførte den sammen, og det vakte stor oppsikt at sangen spilte så åpenlyst på sex. Sangen ble en kommersiell suksess i hele Europa, kanskje delvis på grunn av omtalen den fikk etter å ha blitt forbudt spilt på radiostasjoner i Italia, Spania og i Storbritannia. Sangens er primært berømt på grunn av den eksplisitte teksten (sunget på fransk), mens en kvinne stønner i bakgrunnen.

Birkin tok en pause fra filming i 1971-72, men kom tilbake som Brigitte Bardots elsker i *Don Juan (or if Don Juan were a woman)* i 1973.

I 1975 spilte hun i Gainsbourgs første film, som også hadde tittelen *Je t'aime… moi non plus*. Birkin har blant annet spilt i filmatiseringer av Agatha Christies bøker, og har sunget inn flere album, inkludert *Baby Alone in Babylone*, *Amours des Feintes*, *Lolita Go Home* og *Rendez-vous*.

Hun ble utnevnt til offiser av *Order of the British Empire* i 2001. Den franske regjering har hedret henne med *Den nasjonale fortjenstorden*.

### Personlig

Birkin giftet seg i 1965 med den britiske komponisten John Barry, som hun møtte da hun spilte i scenemusikalen The Passion Flower Hotel. De ble skilt i 1968.

Hun var i et forhold med Serge Gainsbourg som hun møtte under innspillingen av filmen Slogan i 1968.

Hun fikk datteren Lou Doillon 4. september 1982 med den franske filmregissøren Jacques Doillon.

### Diskografi

* 1969 – *Je t'aime... moi non plus med Serge Gainsbourg*
* 1973 – *Di doo dah*
* 1975 – *Lolita go home*
* 1978 – *Ex fan des sixties*
* 1983 – *Baby alone in Babylone*
* 1987 – *Lost song*
* 1987 – *Jane Birkin au Bataclan*
* 1990 – *Amours des feintes*
* 1992 – *Integral au Casino de Paris*
* 1996 – *Versions Jane*
* 1996 – *Integral a l'Olympia*
* 1998 –  *Best Of*
* 1999 – *A la legere*
* 2002 – *Arabesque*
* 2004 – *Rendez-Vous*
* 2006 – *Fictions*

### Filmografi i utvalg

* 1966 *Hvordan få suksess...*
* 1966 *Blow-Up*
* 1969 *Svømmebassenget*
* 1973 *Privatforestillingen*
* 1974 *Bli rik og ligg med kvinner*
* 1974 *Min ville natt med Jackie*
* 1975 *Erotikk takk!*
* 1978 *Mord på Nilen*
* 1983 *En venn av Vincent*
* 1984 *Solen var vitne*
* 1984 *Kjærlighet på jorden*
* 1986 *Kvinnen i mitt liv*
* 1997 *En velkjent melodi*
* 1998 *En soldats datter gråter aldri*

## Referanser

## Eksterne lenker

* (fr) Offisielt nettsted

* (fr) Offisiell nettbutikk

* (en) Jane Birkin – kategori av bilder, video eller lyd på Commons
* (en) Jane Birkin på Internet Movie Database

* (no) Jane Birkin hos Filmfront

* (sv) Jane Birkin i Svensk Filmdatabas

* (da) Jane Birkin på Filmdatabasen

* (da) Jane Birkin på Scope

* (fr) Jane Birkin på Allociné

* (en) Jane Birkin på AllMovie

* (en) Jane Birkin hos Turner Classic Movies (arkivert)

* (en) Jane Birkin hos Rotten Tomatoes

* (en) Jane Birkin hos TV Guide
* (en) Jane Birkin på Apple Music

* (en) Jane Birkin på Boomplay

* (en) Jane Birkin på Discogs

* (en) Jane Birkin på MusicBrainz

* (en) Jane Birkin på SoundCloud

* (en) Jane Birkin på Spotify

* (en) Jane Birkin på Songkick

* (en) Jane Birkin på Last.fm

* (en) Jane Birkin på Genius — sangtekster

* (en) Jane Birkin på AllMusic